Here is a page extracted from Wikipedia that may contain CSS, HTML, and a lot of unformatted text.

Title: Montanya
Content: Montanya (d'o latín MONTANEA
, derivau de MONS, MONTIS) ye una elevación natural d'o terreno rocoso. Cualques cheografos consideran montanya a una eminencia superior a 700 metros respecto a lo suyo piet, ye dicir una altaria natural d'o terreno. Bi ha un termin alternativo de "mont", que se fa servir sobre tot en toponimos, solo u aglutinau como part d'o nombre de montanyas especificas (Mont Perdito, Moncayo).

As montanyas cubren o 52% d'Asia, 36% de Norteamerica, 25% d'Europa, 22% de Sudamerica, 17% d'Australia y 3% d'Africa. En total, un 24% d'a litosfera constituye masa monteriza. Un 10% d'a población mundial habita en rechions monterizas. Toz os ríos mayors d'o mundo naixen en arias monterizas y mas d'a metat d'a humanidat pende de l'augua d'as montanyas.

Definición 
En l'Alto Aragón o concepto tradicional de "(l)a montanya" ye relativo, como Ángel Ballarín Cornel indica en o suyo diccionario benasqués. Seguntes Ballarín pa qui vive en Tierra Plana "(l)a montanya" corresponde a las primeras sierras visibles d'o Prepireneu. Pa qui vive en o semontano u a piet d'a cordelera "(l)a montanya" ye o macizo con picos nevaus que vei allá luent. Pa os habitants d'a Val de Benás (val d'o Pireneu Axial) "la montanya" ye o que bi ha por d'encima d'os praus y as artigas.

Como puestos sagraus 
Dende la mas remota antiguidat as montanyas han estau consideradas como moradas de dioses y han estau sagradas pa muitos pueblos.

Montanyas sagradas mas conoixidas d'o mundo 
 Everest.
 Mont Olimpo.
 Machapuchare.
 Kailash.
 Mont Carmel.
 Kilimanjaro.
 Machu Picchu.
 Teide.
 Uluru.

Montanyas sagradas en Aragón 
 Penya Uruel.
 Penya Collarada.
 Puerto de Santa Orosia.
 Penya Montanyesa.
 Turbón.
 Tuca d'Aneto.
 Penya Gratal.
 Tozal de Guara.
 Moncayo.
 Tolocha.

As diez montanyas mas alteras

en Aragón

en Europa

Se veiga tamién 
Montanyas d'o Sistema Solar
Lista de montanyas de Marte

Referencias

Vinclos externos 

Montanyas